JKW-KABAB-02-KHA-013-wylie
@#/__/rnal 'byor gsum gyi rdo rje'i thol glu 'od gsal snang ba zhes bya ba/______a ho/__dbyings dang rig pa dbyer med pa'i/__/'od gsal thig le chen po'i klong*/__/'khor 'das 'dzin pa rang grol ba/__/khyab bdag don gyi bla mar 'dud/__/shin tu rnal 'byor zab mo'i lam/__/nyin mtshan kun tu nyams len phyir/__/khregs chod thod rgal zung 'jug gi/__/gdams pa'i snying po 'di ltar bsgom/__/de yang nyin par 'char gzhi'i yul/__/slong byed rkyen gyis spangs pa'i tshe/__/phyi dbyings nam mkha' sprin bral dang*/__/nang dbyings ka ti shel sbubs rtsa/__/gsang dbyings ka dag rig pa ste/__/dbyings gsum lus kyi gnad gcun nas/__/rang rig 'od gsal sbubs su 'jug__/mngon sum ye shes lhug par 'char/__/'di la goms pa brtan pa yis/__/'chi srid chos sku'i grong khyer du/__/'pho med btsan sa zin par 'gyur/__/nyin mo'i rnal 'byor snang sems ar gtad kyi rim pa'o/__/de nas mtshan mo'i dus kyi tshe/__/snod bcud sbyangs nas rang la bstim/__/rang lus dbang chen yab yum sku/__/snang stong chu zla lta bur gsal/__/a wa d+hU tI'i dkyil 'khor du/__/'od lnga'i thig le zlum skor sbubs/__/ye shes sems dpa' kun tu bzang*/__/stong gsal 'ja' tshon phyag rgya'i gzugs/__/de las 'od 'phros phung khams kun/__/'od gsal thig le chen por sdud/__/'gro 'ong las 'das gnyug ma'i ngang*/__/snang la zhen med rang rtsal sbyangs/__/goms pas phyi nang 'byung ba'i dngos/__/zad sa nyid du phyin par 'gyur/__/mtshan mo'i rnal 'byor rgya mtsho ar gtad kyi rim pa'o/__/nang nub 'char dang sdud pa yi/__/zer gnyis dang bstun snang ba bzhi'i/__/rnal 'byor nyams su blang ba ni/__/sgo gsum bya ba dgu phrugs btang*/__/bzhugs stangs gzigs stangs sgo yul rlung*/__/rig pa'i gnad kyis dbyings la gzir/__de tshe 'od khyim thig le ni/__/bar mtshams rdo rje lug rgyud kyis/__/'brel ba'i chos nyid mngon sum mthong*/__/goms pas 'od snang cher 'phel zhing*/__/rig pa dal dang 'od zer gyis/__/gar bltas khyab cing g.yo med pas/__/nyams kyi snang ba gong du 'phel/__/de nas longs sku tshad phebs mthus/__/thig le sku gsum tshom bur smin/__/cir snang dag pa rab 'byams kyi/__/phyag rgya chen po nyid du rdzogs/__/mthar phyin chos nyid zad pa na/__/srog rtsol g.yo ba ye shes su/__/dengs pas 'byung sems 'od gsal gyi/__/chos kun snang dbyings chen por thim/__/skye dang 'jug par dbang thob pas/__/sku gsum lhun gyis grub par 'gyur/__/nang nub rnal 'byor dbyings rig ar gtad kyi rim pa'o/__/tshul 'di gdod ma'i mgon po mchog__/kun mkhyen chos rjes byin brlabs pa'i/__/rgya ma lcogs pa'i nye 'dabs su/__/rnal 'byor pad+ma dgyes pas bris/__/dge bas srid dang zhi ba'i chos/__/'od gsal dbu mar thim pa las/__/rang grol don gyi bla ma'i zhal/__/yongs grub chen por 'jal gyur cig__/gu h+ya//__//__